اتعلم تريح. الشغل الزيادة هو السبب الرئيسي اللي بيخلي طلبة كتير حاسين بالتعب والضغط. قلل شوية من المهام اللي محتاج تعملها كل يوم عشان تقدر تركز بس على الحاجات المهمة. سيب وقت للأنشطة اللي بتريحك وبتسعدك. ممكن يكون ده قراية كتاب حلو، سماع موسيقى، المشي شوية، او اخد حمام مريح.
خد قسط كافي من النوم. النوم الكافي هيساعدك تحافظ على جسمك وعقلك في أحسن حالة. لو سهرت وكنت محتاج تصحى بدري للمدرسة اليوم اللي بعده، ممكن متقدرش تركز في الحاجات اللي محتاج تعملها.
مارس الرياضة بانتظام وكل كويس. متستعجلش في وقت الاكل. قلل من الاكل السريع والجانك فود. كل اكل صحي بدل كده.
اتعرف على ناس كويسة. في ناس كويسة وفي ناس لأ. اختار الناس المتفائلة كأصحاب ليك واقضي وقت اكتر معاهم وهتبقى سعيد زيهم.
اتعلم تكون هادي لما تواجه اي مشكلة. دور على احسن حل من الحلول اللي في دماغك. لما تعرف انك قادر تحل المشاكل، ده طريقة كويسة تبني بيها ثقتك في نفسك.
خليك ايجابي. موقفك هو اللي بيحدد طريقة نظرتك للأمور. هل كوبايتك نصها مليان ولا نصها فاضي؟ اتعلم تفكر بإيجابية اكتر في المشاكل اللي بتواجهك.
عشان نبعد عن الهم، انهي نقطة مش مذكورة في المقال ده؟
الذهاب لدكتور نفسي للمساعدة. إيجاد وقت لعمل الحاجات المحببة. التأكد من ايه الحاجات المهمة وانهي ناس ممكن تخلينا مرتاحين وسعداء. يكون عندنا موقف إيجابي تجاه الحياة.